laion/Wikipedia-Exotic huggingface dataset:
תורת ההצגות המודולרית

תורת ההצגות המודולורית היא תחום באלגברה מופשטת, בו נחקרות הצגות של חבורות סופיות מעל שדות בעלי מאפיין חיובי. זהו תת-תחום של תורת ההצגות, בה נחקרות הצגות כלליות של חבורות סופיות. מקרה מעניין במיוחד בתורה זו הוא המקרה בו מאפיין השדה מחלק את גודל החבורה, בו משפט משקה לא תקף ולאלגברת החבורה יש רדיקל לא טריוויאלי. בעוד שמדובר בנושא שעומד בפני עצמו, תחום זה גם קשור למספר תחומים בולטים נוספים במתמטיקה, בהם קומבינטוריקה, תורת המספרים וגאומטריה אלגברית. יתרה מכך, למידת תורת ההצגות המודולרית תורמת בתורה לתחומים הנ"ל. למחקר התחום עצמו תרמו מספר מתמטיקאים לאורך המאה ה-20, הבולטים בהם הם לאונרד יוג'ין דיקסון וריכרד בראואר. עבודתו של בראוור בתחום תרמה רבות לפיתוח הכלים שהובילו למשפט המיון לחבורות פשוטות סופיות. כאמור לעיל, המקרה המעניין בתורה זו הוא המקרה בו מאפיין השדה לא זר לגודל החבורה. במקרה זה משפט משקה לא תקף; במקומו, חוקרים את המבנה של אלגברת החבורה בעזרת חלוקתה לבלוקים, שהם אוסף מקסימלי של אידיאלים דו-צדדיים שסכומם הישר שווה לאלגברה. חישוב הבלוקים נעשה בעזרת פירוק איבר היחידה לסכום של אידמפוטנטים של מרכז האלגברה. בלוקים אלו קשורים גם למודולים האי-פריקים של אלגברת החבורה, אשר בדר"כ לא יהיו פרויקטיביים. "השערת גובה אפס" של בראוור, שלפיה בחבורה לא אבלית תמיד יש גורמי-p של ממדי ההצגות האי-פריקות שאינם מוסברים על ידי חבורות הדפקט, הוכחה ב-2024 [1]. ב-2024 נפתרה תורת ההצגות החבורה הסימטרית#תורת ההצגות Jean-Pierre Serre, Linear Representations of Finite Groups. Springer-Verlag (1977).
אסן (פירושונים)

האם התכוונתם ל... אסן (Essen) - עיר במדינת נורדריין-וסטפאליה בגרמניה רוט-וייס אסן – קבוצת כדורגל מהעיר אסן בגרמניה אסן (הולנד) (Assen) - בירת מחוז דרנתה בהולנד משפט ברי-אסן – משפט בתורת ההסתברות, קרוי על שם קרל-גוסטב אסן בית אסן – שושלת בולגרית אנדרוניקוס אסן – נסיך בולגרי
ראש הממשלה

האם התכוונתם ל... ראש ממשלה – תפקיד שלטוני בכיר במדינות רבות ראש ממשלת ישראל – ראש הממשלה בישראל בנימין נתניהו – ראש ממשלת ישראל הנוכחי
יון בדוורסון

יון דאדי בדוורסון (באיסלנדית: Jón Daði Böðvarsson; נולד ב-25 במאי 1992) הוא כדורגלן איסלנדי המשחק במילוול ובנבחרת איסלנד בעמדת הקיצוני ולעיתים גם כחלוץ בקבוצת שרי פהנג ממלזיה. בדוורסון התחיל את הקריירה שלו בסלפוס ששיחקה אז בליגה האיסלנדית השנייה והיה שותף לעלייה של הקבוצה לליגת העל האיסלנדית. בשנת 2011 הושאל לארהוס בה שיחק בקבוצת הנוער של המועדון. בנובמבר 2012 בדוורסון חתם בוויקינג מליגת העל הנורווגית. ביוני 2015 חתם בפ.צ. קייזרסלאוטרן, אלייה הצטרף בינואר 2016. ב-5 בפברואר 2016 בדוורסון ערך את הופעת הבכורה שלו בקבוצה במשחק הליגה נגד אוניון ברלין וב-4 במרץ הבקיע את שער הבכורה שלו בקבוצה בהפסד 1–2 לנירנברג. ב-2 באוגוסט 2016 בדוורסון חתם לשלוש שנים בוולברהמפטון וונדררס מהפוטבול ליג צ'מפיונשיפ. 4 ימים לאחר מכן ערך את הופעת הבכורה שלו בקבוצה בתיקו 2–2 עם רוטרהאם בה גם כבש את שער הבכורה שלו במועדון והפך לשחקן ה-1000 שרושם דקות משחק במדי הקבוצה. ב-14 ביולי 2017 חתם לשלוש שנים ברדינג. ב-12 ביולי 2019 חתם בדוורסון במילוול. ב-20 בינואר 2022 בדוורסון חתם בבולטון וונדררס. בדוורסון ערך את הופעת הבכורה שלו בנבחרת איסלנד במשחק ידידות נגד אנדורה ב-14 בנובמבר 2012. ב-9 בספטמבר 2014 הבקיע את שער הבכורה שלו בנבחרת בניצחון 3–0 נגד טורקיה במסגרת מוקדמות יורו 2016. בדוורסון היה שותף להעפלה ההיסטורית של הנבחרת ליורו 2016 בו גם לקח חלק והגיע עם הנבחרת עד לרבע הגמר, בו הפסידה 2–5 לצרפת. מדיה וקבצים בנושא יון בדוורסון בוויקישיתוף יון בדוורסון, באתר Transfermarkt יון בדוורסון, באתר Soccerway יון בדוורסון, באתר WorldFootball.net יון בדוורסון, באתר National Football Teams יון בדוורסון, באתר FootballDatabase.eu
אמריקה פוטבול קלוב (נאטאל)

אמריקה הוא מועדון כדורגל ברזילאי המייצג את העיר נאטאל שבברזיל. המועדון משחק בליגה הרביעית של ברזיל. המועדון הוקם בשנת 1915. בשנת 1919 הוא לראשונה זכה באליפות ריו גראנדה דו נורטה. במרוצת השנים הקבוצה זכתה בתואר זה 35 פעמים. במהלך המחצית השנייה של המאה ה-20 הקבוצה שיחקה כמה עונות בליגה הבכירה, אך כל פעם הייתה יורדת לאחר מספר עונות. בשנת 1998 היא זכתה ב"גביע צפון-מזרח". בכך היא הייתה הקבוצה היחידה מריו גראנדה דו נורטה שזכתה בתואר בתחרות של מספר מדינות ברזיל. בעקבות כך היא העפילה לגביע קונמבול. בשנת 2007 היא חזרה לליגה בכירה, אך לעונה בודדת בלבד. בעונת 2021 הקבוצה משחקת בליגה הרביעית. אתר האינטרנט הרשמי של אמריקה פוטבול קלוב (בפורטוגזית) פרופיל, באתר Transfermarkt פרופיל, באתר Soccerway ערך זה הוא קצרמר בנושא כדורגל ברזילאי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
יצחק פלר

האם התכוונתם ל... יצחק פלר (מחנך) יצחק פלר (עיתונאי) פלר
בוז'ק דוצ'קאל

בוז'ק דוצ'קאל (בצ'כית: Bořek Dočkal; נולד ב-30 בספטמבר 1988) הוא כדורגלן עבר צ'כי ששיחק בעמדת הקשר. דוצ'קאל התחיל לשחק כדורגל בקבוצת הילדים של בוהמניה פודבראדי ובגיל 10 הצטרף לסלביה פראג. את הופעת הבכורה שלו בליגה ערך בשנת 2006 נגד פ.צ. קלדנו ואת שער הבכורה שלו בקבוצה הבקיע נגד טפליצה. בינואר 2008 חתם בסלובן ליברץ. ביולי 2010 הושאל לקוניאספור שהייתה קבוצתו הראשונה מחוץ לצ'כיה. באוגוסט 2011 חתם ברוזנבורג בלקלאב מליגת העל הנורווגית. באוגוסט 2013 חתם בספרטה פראג, יריבתה העירונית של סלביה, קבוצת נעוריו. בינואר 2017 חתם בחנאן ג'יאנייה מליגת העל הסינית. בפברואר 2018 הושאל לפילדלפיה יוניון מה-MLS עד לסיום העונה. ב-13 בפברואר 2019 דוצ'קאל חתם בספרטה פראג. ב-14 בינואר 2012 דוצ'קאל ערך את הופעת הבכורה שלו בנבחרת צ'כיה בניצחון 0-3 נגד סלובקיה בו גם כבש את שער הבכורה שלו בנבחרת. דוצ'קאל כבש 4 שערים במסגרת מוקדמות יורו 2016, בו צ'כיה סיימה בבית א' ועלתה לשלב הגמר בו השתתף דוצ'קאל. מדיה וקבצים בנושא בוז'ק דוצ'קאל בוויקישיתוף בוז'ק דוצ'קאל, ברשת החברתית אקס (טוויטר) בוז'ק דוצ'קאל, ברשת החברתית אינסטגרם בוז'ק דוצ'קאל, באתר Transfermarkt בוז'ק דוצ'קאל, באתר Soccerway בוז'ק דוצ'קאל, באתר WorldFootball.net בוז'ק דוצ'קאל, באתר National Football Teams בוז'ק דוצ'קאל, באתר FootballDatabase.eu
Closer

האם התכוונתם ל... Closer – שיר של הצ'יינסמוקרס בשיתוף פעולה עם הלסי Closer – שיר של ני-יו קרוב יותר – סרט משנת 2004
יחסי ג'מייקה–הודו

יחסי ג'מייקה-הודו הם היחסים הדיפלומטיים בין ג'מייקה לרפובליקה של הודו. היחסים בין ג'מייקה להודו מתבטאים בלבביות וידידותיות כתוצאה מקשרים תרבותיים ופוליטיים בירושת השלטון הבריטי, כגון חברות בחבר העמים הבריטי, דמוקרטיה פרלמנטרית, השפה האנגלית וקריקט. שתי המדינות חברות בארגון המדינות הבלתי-מזדהות, וג'מייקה תומכת במועמדותה של הודו לחברות קבועה במועצת הביטחון של האו"ם. להודו יש נציבות קבועה בקינגסטון בעוד שלג'מייקה יש קונסוליה בניו דלהי ובקרוב תיפתח שם גם נציגות קבועה. לפי נתוני משרד הסחר של ממשלת הודו, הסחר בין הודו לג'מייקה היה שווה 23 מיליון דולר בשנים 10–2009, כאשר הודו מייצגת כמעט את כל היצוא לג'מייקה. כ-50,000-61,500 הודים, או אנשים ממוצא הודי גרים בג'מייקה, והם מהווים כמעט 3% מהאוכלוסייה. נתון זה כולל גם את העבדים שהובאו לג'מייקה בסוף המאה התשע עשרה ובמאה העשרים. מדיה וקבצים בנושא יחסי ג'מייקה–הודו בוויקישיתוף INDIA-JAMAICA RELATIONS India High Commission "Jamaican High Commissions". Congenjamaica-ny.org. אורכב מ-המקור ב-2015-02-21. נבדק ב-2015-03-10. India-Jamaica relations The Arrival Of The Indians
תיאטרון חולון

תיאטרון חולון הוא מרכז תרבות בעיר חולון המציג תיאטרון רפרטוארי, מופעי בידור, מוזיקה ומחול. כמו כן מתקיימות בו תערוכות אמנות, הרצאות וסדנאות. התיאטרון, אשר שוכן בבית יד לבנים, נוסד ב-1991 ועבר שיפוץ נרחב שהסתיים ב-2017. מאז 2007 התיאטרון מנוהל על ידי גיא תלם. בית יד לבנים בחולון נחנך ב-1962 בהשקעה של למעלה מרבע מיליון לירות ישראליות. הבניין תוכנן על ידי האדריכל חשמן מתל אביב שזכה בתחרות שנערכה לשם הקמת המבנה. המבנה הכיל אולם (אשר נקרא ע"ש דוד רמז) בן 375 מקומות בו הועלו לאורך השנים מופעי בידור ותרבות שונים. תיאטרון חולון נוסד ב-1991. בשנים 2015–2017 עבר המבנה שיפוץ נרחב. השיפוץ בוצע בתכנון "ליואי-דבורינסקי אדריכלים" ובסיוע מפעל הפיס ועלותו מוערכת ב-35 מיליון שקלים. התיאטרון מכיל כיום שלושה אולמות. האולם הגדול הכולל 808 מקומות, אולם נוסף ובו 250 מקומות ואולם ובו 56 מקומות. לתיאטרון אין קבוצת שחקנים משלו, ההצגות והמופעים שמועלים בו נרכשים מגופים ויוצרים שונים. מנהלו הראשון של התיאטרון היה ארנון פורת. החל מ-2007 התיאטרון מנוהל על-ידי גיא תלם, לשעבר מנהל הקונסרבטוריון הישראלי למוסיקה תל אביב. לצד הפעילות השוטפת בתיאטרון מתקיימים בו פסטיבלים שנתיים: פסטיבל צלילי ילדות - מתקיים כל שנה מאז שנת 2000 בחול המועד סוכות ומציע מגוון מופעי מוזיקה מחול ותיאטרון, המיועדים ומותאמים למשפחות ולילדים. פסטיבל ימי זמר - מתקיים כל שנה מאז 1995 בחול המועד פסח, הפסטיבל מציג מופעים של יוצרים בולטים במוזיקה הישראלית וכן מופעי שירה בציבור. פסטיבל אישה - התקיים לראשונה ב-1996 ומציג את העשייה הנשית בתחומי חיים שונים. מדיה וקבצים בנושא תיאטרון חולון בוויקישיתוף אתר תיאטרון חולון תיאטרון חולון, ברשת החברתית פייסבוק תיאטרון חולון, ברשת החברתית אינסטגרם כיום שטחי מקוה ישראל הם חלק מפארק אריאל שרון שתי תערוכות יחנכו את בית "יד לבנים" בחולון, מעריב 18 בספטמבר, 1961, עמ' 8 בית "יד לבנים" בחולון ייחנך בט"ו בשבט, על המשמר 7 בינואר, 1962, עמ' 5 יורם לוי, טקס חנוכת תיאטרון חולון: ואז באמצע הברכות מישהו דיבר על חניה, באתר השקמה, ‏22 בדצמבר, 2017 נחנך תיאטרון חולון המחודש, באתר מפעל הפיס, ‏24 בדצמבר, 2017 (ארכיון) תיאטרון חולון - אולמות וחדרים, באתר תיאטרון חולון (ארכיון) מיכאל יעקובסון, ההצגה החדשה של תיאטרון חולון: בניין משופץ ורחבה עירונית מרשימה, באתר Xnet‏, 26 בדצמבר 2017 מרב יודילוביץ', גיא תלם ינהל את תיאטרון חולון, באתר ynet, 18 ביולי 2007 פסטיבל צלילי ילדות, באתר עיריית חולון (ארכיון) פסטיבל ימי זמר, באתר עיריית חולון (ארכיון) פסטיבל אישה, באתר עיריית חולון (ארכיון) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
אולג נדודה

אולג מיקולייביץ' נדודה (באוקראינית: Олег Миколайович Надуда;‏ נולד ב-23 בפברואר 1971 בקייב) הוא כדורגלן עבר סובייטי-אוקראיני ששיחק בעמדות הקשר בקבוצות שונות בליגת העל האוקראינית ובמכבי הרצליה מהליגה הישראלית. לאחר פרישה ממשחק פעיל פנה לקריירת אימון. נדודה גדל במחלקת הנוער של מועדון הכדורגל דינמו קייב. הוא לא הצליח להיכנס להרכב של הקבוצה הבוגרת של דינמו, לכן בשנת 1990 עבר לקבוצת צסק"א קייב. לאחר עונה אחת - עבר לקבוצת ניבה ויניצה מליגת המשנה באוקראינה. בשנת 1994 חתם בקבוצת הצמרת הרוסית ספרטק מוסקבה. הוא שיחק בספרטק שתי עונות, וזכה עם הקבוצה באליפות הליגה הרוסית. בשנת 1995 הגיע לישראל וחתם בקבוצת מכבי הרצליה. הוא שיחק במדי הרצליה במשך 5 שנים. בשנת 2000 עזב את ישראל וחזר לאוקראינה. באותה שנה החליט לפרוש מכדורגל מקצועי (במשך כמה מהשנים הבאות המשיך לשחק בקבוצות חובבים). אולג נדודה זומן כמה פעמים לנבחרת אוקראינה, אך השתתף במשחק אחד בלבד - מול אסטוניה במסגרת מוקדמות יורו 1996. בשנת 2007 החל לאמן את קבוצת "ארסנל בילה צרקבה" מהליגה האוקראינית השנייה. בשנת 2010 היה תקופה קצרה היה עוזר מאמן של קבוצת ארסנל קייב מהליגה האוקראינית הבכירה. אליפות ליגת העל הרוסית: 1994 אולג נדודה, באתר Transfermarkt אולג נדודה, באתר Soccerway אולג נדודה, באתר National Football Teams אולג נדודה, באתר FootballDatabase.eu פרופיל המאמן, באתר Transfermarkt
כריסטופר בלצ'ר

כריסטופר בלצ'ר (באנגלית: Christopher Belcher; נולד ב-29 בינואר 1994) הוא אצן אמריקאי, המתחרה בריצת 60 מטר, בריצת 100 מטר ובריצת 200 מטר. בלצ'ר נולד בסייויל שבמדינת ניו יורק. ב-2013 החל ללמוד במונרו קולג' בה היה חבר בנבחרת האתלטיקה. ב-2016 עבר ללמוד ולהתחרות באוניברסיטת קרוליינה הצפונית A&T. באליפות המכללות באתלטיקה שנערכה ביוני 2017 קבע שיא אישי של 9.93 שניות בחצי גמר ריצת 100 מטר, בגמר סיים במקום השלישי. באליפות ארצות הברית שנערכה לאחר כשבועיים סיים שלישי בריצת 100 מטר לאחר ג'סטין גטלין וכריסטיאן קולמן. באליפות העולם באתלטיקה 2017 סיים במקום ה-13 ולא העפיל לגמר. ריצת 100 מטר: 9.93 שניות (2017) ריצת 200 מטר: 20.01 שניות (2017) ריצת 60 מטר: 6.64 שניות (2017) ריצת 200 מטר: 20.59 שניות (2017) כריסטופר בלצ'ר, באתר התאחדות האתלטיקה הבין-לאומית כריסטופר בלצ'ר, באתר ליגת היהלום כריסטופר בלצ'ר, באתר Track and Field (גברים) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטופר בלצ'ר".
שלו עד-אל

שלו עד-אל (נולד ב-1968 ברמת גן) הוא נגן צ'מבלו ומנצח ישראלי. שלו עד-אל הוא זוכה מלגות קרן התרבות אמריקה-ישראל, בוגר תלמה ילין וחתן פרס פרנסואה שפירא לשנת 1987. בשנת 1988 סיים לימודיו באקדמיה הלאומית של האג. בארץ הופיע כסולן עם התזמורות המובילות, ביניהן התזמורת הפילהרמונית הישראלית. הוא חבר ב"איל גרדלינו" הבלגית, ב"קונסורט דוריאן" השווייצרי, וב"סולני סטרדיוואריוס" של הפילהרמונית של ברלין. הוא גם משמש כמנהל המוזיקלי של "אקדמיה דניאל" ושל סולני הבארוק של אוסלו. עד-אל הוא אורח קבוע כמנצח וכנגן צ'מבלו בפסטיבלים ובבמות המוזיקה החשובות בעולם כגון פסטיבל ברוז', פסטיבל באך בלייפציג, 92 בניו יורק, וויגמור הול בלונדון, סנטורי הול של טוקיו והפסטיבל של סידני. בין השנים 1997–2007 היה מנצח אורח קבוע של תזמורת האלה. כמו כן ניצח על התזמורת הסימפונית של ברלין, התזמורת הפילהרמונית של בוגוטה, התזמורת הסימפונית של בנגקוק, תזמורת האקדמיה של הונג קונג, תזמורת הפסטיבל של סידני, התזמורת הסימפונית הלאומית של פרו, התזמורת הסימפונית הלאומית של פנמה, התזמורת הסימפונית הישראלית ראשון לציון, התזמורת הסימפונית ירושלים, הסינפונייטה הישראלית באר שבע, הקאמרטה הישראלית ירושלים, והתזמורת הקאמרית הישראלית. שלו עד-אל שימש בין השנים 2013–2016 כמנהלה המוזיקלי של תזמורת נתניה הקאמרית הקיבוצית. עד-אל הקליט עד כה למעלה מ-80 אלבומים לחברות התקליטים כגון דויטשה גרמופון. הוא החזיק במשרות הוראה קבועות באקדמיות של ברנו ושל דרזדן, וכן באוניברסיטת בוסטון. כמו כן הוזמן להעביר כיתות אמן באקדמיות של מוסקבה, פוקואקה (יפן), הונג קונג, בואנוס איירס, הוואנה, לימה, לה פאס, ריו דה ז'ניירו, טאלין, סידני, מנילה, בייג'ינג, אוניברסיטת פלורידה, אינטרלוקן, אוניברסיטת אינדיאנה בבלומינגטון, לונג'י (בוסטון), ובלגרד. ב-2008 היה עד-אל ללא-גרמני הראשון שזכה בפרס פאש היוקרתי לתרומה להחייאת המוזיקה המרכז-גרמנית. שלו עד-אל מתגורר כיום בברלין. אתר האינטרנט הרשמי של שלו עד-אל שלו עד-אל, באתר Discogs (באנגלית)
פלונטר: לפני שהכל התחיל

פלונטר: לפני שהכל התחיל (באנגלית: Tangled: Before Ever After) הוא סרט אנימציה דו-ממדית מקורי של ערוץ דיסני. הסרט מבוסס וממשיך את הסרט "פלונטר". בסרט מככבים מנדי מור, זאקרי לוי, עדן אספינוסה, ג'ולי בואן, קלנסי בראון ומייקל קונור גייני. הסרט שודר לראשונה בארצות הברית ב-10 במרץ 2017 ובישראל ב-4 באוגוסט 2017. הסרט מהווה פיילוט לסדרה "פלונטר: הסדרה" אשר התחילה את שידוריה ב-24 במרץ 2017 בארצות הברית. לאחר אירועי הסרט "פלונטר", רפונזל נרגשת להתחיל בחייה החדשים בממלכת קורונה, לאחר שהתאחדה שוב עם הוריה, וכשלצידה אהוב ליבה יוג'ין ושומרת-הראש שלה קסנדרה. עם ההתרגשות באות גם הסכנות, ואויב לא-מוכר מתכנן מתקפה נגד רפונזל. ב-3 ביוני 2015, ערוץ דיסני הכריז על פיתוח לסדרת המשך לסרט "פלונטר". בזמן הבכורה של הסרט "מתחלפים", טריילר ראשון לסדרה שודר, והוא חושף כי אירועי הסדרה יתרחשו בין הסרט "פלונטר" לסרט "פלונטר עד עצם היום הזה" ושסרט טלוויזיה בשם "פלונטר: לפני שהכל התחיל" ישודר לפני הסדרה ויהווה כפיילוט שלה. הטריילר מראה כי רפונזל קיבלה מחדש את השיער שלה, ומציג דמות חדשה, קסנדרה. "פלונטר: לפני שהכל התחיל", במסד הנתונים הקולנועיים IMDb (באנגלית) "פלונטר: לפני שהכל התחיל", באתר דיסני+ סרטים (באנגלית) "פלונטר: לפני שהכל התחיל", במסד הנתונים הקולנועיים KinoPoisk (ברוסית) "פלונטר: לפני שהכל התחיל", במיזם "אישים" לתיעוד היצירה הישראלית היום היא מגיעה! בחשבון האינסטגרם של ערוץ דיסני ישראל Wagmeister, Elizabeth (3 ביוני 2015). "Tangled Animated TV Series Based on Film Coming to Disney Channel". Variety. נבדק ב-16 ביולי 2016. {{cite web}}: (עזרה) "Disney Gives Early 2nd Season Order for 'Tangled: The Series'". Animation Magazine. 15 בפברואר 2017. נבדק ב-17 בפברואר 2017. {{cite web}}: (עזרה)
סטן (סיומת)

הסיומת סתאן (בפרסית: ستان, בארמנית: ստան סטאן, בארמית: ܣܛܐܢ, בכתב קירילי: Стан או Стон) היא מילה פרסית עבור "מקום" או "מדינה". הסיומת מופיעה בשמות של אזורים רבים, בעיקר במרכז ובדרום אסיה, אך גם בקווקז וברוסיה; אזורים שבהם התרבות הפרסית הייתה רווחת או השאירה חותם. הסיומת גם משמשת באופן כללי יותר, כמו בפרסית: "ריגסתאן" (ریگستان) הוא "מדבר" (מקום שיש בו חול), "הינדוסתאן" היא "ארץ נהר אינדוס", "גולסתאן" (گلستان) "גינה" או "גן פרחים", בוסתן הוא "גן" (מקום המדיף ריח), וכן "קַבְּרֵסתאן" (قبرستان) הוא "בית קברות". ארמניה ארמניה ("הייסטאן" [Հայաստան] בשפת המקור) אפגניסטן אפגניסטן אוזבקיסטן אוזבקיסטן טג'יקיסטן טג'יקיסטן טורקמניסטן טורקמניסטן פקיסטן פקיסטן קזחסטן קזחסטן קירגיזסטן קירגיזסטן כורדיסטן העיראקית כורדיסטן העיראקית כורדיסטן הסורית כורדיסטן הסורית טטרסטן טטרסטן בשקורטוסטן בשקורטוסטן דאגסטן דאגסטן קאראקלפאקסטן (מחוז אוזבקי) ראג'סטן (מדינה הודית) חבל בלוצ'יסטן: סיסתאן ובלוצ'סתאן (מחוז איראני) בלוצ'יסטן (מחוז פקיסטני) ח'וזסתאן (מחוז איראני) כורדסתאן (מחוז איראני) טורקסטן גולסתאן (מחוז איראני) לורסתאן (מחוז איראני) וזיריסטן (אזור פקיסטני) גובוסטאן (מחוז אזרי) מדיה וקבצים בנושא סטן בוויקישיתוף בשמות המתורגמים לעברית נהוג להשתמש בסיומת "סטן" או "סטאן", לדוגמה אפגניסטן (תעתיק מדויק: אפע'נסתאן). Samuei N.C. Lieu, "Epigraphica Nestoriana Serica ," in Exegisti Monumenta: Festschrift in Honour of Nicholas Sims-Williams, edited by Werner Sundermann, Almut Hintze, François de Blois, p. 239. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
חברה לנכסים ולבנין

חברה לנכסים ולבנין בע"מ, המוכרת בשם נכסים ובניין, היא חברה ציבורית ישראלית בשליטת השקעות דיסקונט, העוסקת בבנייה, בפיתוח ובמכירה של שכונת מגורים ובניינים מסחריים, בבנייה והשכרה של מבני תעשייה, משרדים ומסחר ובהשקעות בענף ההדרים. חברות בנות בשליטתה כוללות את "גב-ים", "ישפרו" ו"מהדרין". בנוסף לפעילותה בישראל החברה פעילה גם בארצות הברית ובהודו. ניירות הערך של החברה ושל שלוש מהחברות הבנות שלה נסחרים בבורסה לניירות ערך בתל אביב. יו"ר החברה הוא יורם טורבוביץ'. החברה נוסדה במרץ 1961, וב-29 באוגוסט 1963 הפכה לחברה ציבורית. המנכ"ל הראשון של החברה היה דב תדמור. לנכסים ובניין חברות בנות רבות שהעיקריות בהן הן: גב-ים (בבעלות כ-29.93%): חברה ציבורית העוסקת בתכנון, פיתוח, הקמה והשכרה של פארקים להייטק ומשרדים. בפארקים שהחברה מעורבת בהקמתם וניהולם: פארק מתם בחיפה, מרכז גב-ים בהרצליה, פארק הרצליה צפון, פארק ת.מ.ר ברחובות ופארק גב ים נגב בבאר שבע. נוה גד (בבעלות 100%) פועלת לתכנון, פיתוח והקמה של שכונות מגורים. הון (בבעלות 100%): עוסקת בניהול נכסים וייעוץ נדל"ן. לחברה ובנותיה יש כ-1,160,000 מ"ר של שטחים מניבים בישראל, מחיפה בצפון ועד באר שבע בדרום. עם החברות השוכרות בישראל בנייני משרדים מ"נכסים ובניין" נמנות אפל, ג'נרל אלקטריק, IBM ישראל, אינטל, מיקרוסופט, פייזר, פיליפס, טבע, גוגל, Yahoo, זארה, סופר-פארם, שופרסל ועוד. החברה עוסקת בבנייה למגורים, ומתמקדת בייזום, תכנון, פיתוח והקמה של שכונות מגורים. בין הפרויקטים: שכונת מרום נוה רמת גן, מגדלי מרום נווה פתח תקווה, יובלים כרכור, מגדל נוה נוף בבת-ים, רמת הנשיא בחיפה, נוה אביבים בנתניה, Open Valley בבאר שבע ועוד. בשנת 2016 מכרה החברה כ-480 דירות. מהדרין (בבעלות 45%): חברה ציבורית שהיא היצואנית המובילה בישראל של פרי הדר. בנוסף עוסקת החברה בעיבוד פירות וירקות, ובשירותי אריזה, אחסנה בקירור ושיווק של פירות וירקות. עד שנת 2020 חברה לנכסים ולבנין החזיקה בישפרו (בבעלות 100%), העוסקת בניהול, אחזקה ופיתוח מרכזים מסחריים, בעיקר מסוג פאוור סנטר. ישפרו יוזמת פרויקטים למסחר על קרקעות שבבעלותה. בתחילת 2020 נמכרה ישפרו לכידן דהרי וירון אדיב, בעלי תנופורט. לחברה יש נכסים מניבים בארצות הברית, שהעיקריים שבהם הם מגדל HSBC במנהטן ופרויקט למסחר ומשרדים בלאס וגאס בשם Tivoli. לחברה גם עתודות קרקע לבנייה למגורים. לחברה החזקות, בבתי מלון המנוהלים על ידי רשת הילטון בלונדון ובברמינגהאם שבאנגליה. חברת PBEL, שבשליטת נכסים ובניין, אלקטרה נדל"ן ושותפים מקומיים הקימה שכונות מגורים הכוללות אלפי יחידות דיור בדרום הודו בערים צ'נאי והיידראבד. לחברות נותרו קרקעות בערים מייסור ושאמשאבד. לחברה פעילות גם ברומניה. אתר האינטרנט הרשמי של חברה לנכסים ולבנין החברה לנכסים ולבנין בע"מ, דבר, 11 ביוני 1971 חברה לנכסים ולבנין בע"מ, באתר הבורסה לניירות ערך בתל אביב חברה לנכסים ולבנין בע"מ, באתר "מאיה" חברה לנכסים ולבנין בע"מ, באתר גלובס חברה לנכסים ולבנין בע"מ: נתונים כספיים באתר מאי"ה. גולן חזני, יורם טורבוביץ' מונה ליו"ר החדש של דסק"ש, באתר כלכליסט, 22 בנובמבר 2020 אתר האינטרנט הרשמי של חברת גב-ים לקרקעות בע"מ TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה אתר האינטרנט הרשמי של מהדרין בע"מ אתר האינטרנט הרשמי של ישפרו חברה ישראלית להשכרת מבנים בע"מ גולן חזני, דהרי ואדיב רכשו את ישפרו מאלשטיין ב־800 מיליון שקל, באתר כלכליסט, 12 באפריל 2020 מגדל HSBC, מנהטן, באתר "נכסים ובניין" Tivoli, לאס וגאס, באתר "נכסים ובניין" הודו, באתר "נכסים ובניין"
אליפות ברזיל בכדורגל 2008

אליפות ברזיל בכדורגל 2008 הייתה הפעם ה-52 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-10 במאי 2008 והסתיימו ב-7 בדצמבר 2008. בתחרות השתתפו 20 קבוצות. במקום הקבוצות שירדו לליגה הבכירה עלו קוריטיבה, איפטינגה, פורטוגזה דה דספורטוס וויטוריה. המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו. בסוף העונה ארבע קבוצות ירדו לליגת משנה. סאו פאולו זכתה באליפות. זו הייתה הזכייה השישית בתולדות המועדון ושלישית ברציפות. בסיום העונה לליגת משנה ירדו פיגיירנסה, פורטוגזה דה דספורטוס, ואסקו דה גאמה ואיפטינגה. במקום הקבוצות שירדו לליגה הבכירה עלו קורינתיאנס, סנטו אנדרה, אוואי וגרמיו ברוארי. מספר שחקנים כבשו 21 שערים וזכו בתואר מלך השערים של האליפות: קריסון, שחקנה של קוריטיבה קלבר פריירה שחקנה של סנטוס וושינגטון שחקנה של פלומיננסה (בפעם השנייה בקריירה) רוז'ריו סני שחקנה של סאו פאולו זכה בפרס "כדור הזהב" לכדורגלן העונה. הרנאנס שחקנה של סאו פאולו זכה בפרס כדורגלן העונה של קונפדרציית הכדורגל הברזילאית. מדיה וקבצים בנושא אליפות ברזיל בכדורגל 2008 בוויקישיתוף נתונים מאתר rsssf נתונים מאתר futpedia
גדעון אלרעי

גדעון אלרעי (16 במאי 1932 – 31 במרץ 2007) היה רופא פנימי, פנאומולוג ופרופסור לרפואה פנימית בפקולטה לרפואה של הטכניון, מנהל מחלקה פנימית א' בבית החולים רמב"ם, נציב קבילות הציבור של בית החולים רמב"ם. לאחר סיום לימודיו התיכוניים בתיכון חוגים בחיפה, החל אלרעי את לימודי הרפואה בהולנד (אוטרכט) אותם סיים בפקולטה לרפואה באוניברסיטה העברית בירושלים בשנת 1958. בשנת 1959 החל אלרעי את עבודתו הרפואית בבית החולים רמב"ם. בשנת 1964 יצא אלרעי לסקוטלנד כדי להשתלם במחלות ריאה במרכזי המחקר מהמובילים בעולם. ברמב"ם עלה אלרעי בסולם התפקידים במחלקה הפנימית בה היה סגן מנהל המחלקה, מנהל היחידה לתפקודי ריאות ומנהל מחלקה פנימית א' (1977–1997). ב-13 במאי 1974, כרופא במילואים, נקלע אלרעי למעלות עת טבחו מחבלים בילדי בית הספר מצפת, ובעוד היריות נמשכות, הגיש עזרה לפצועים, כמעט לבדו, עד שהגיעה תגבורת. במסגרת שרות המילואים בצה"ל, בחיל הים עסק אלרעי ברפואה היפרברית. אלרעי סירב להשתתף בשביתת הרופאים הגדולה ב-1983, ושאל: "האם גם החולים הכריזו על שביתה?". אלרעי גם ראה בפרקטיקה הפרטית דבר פסול. בשנים 1994–1997 שהה במוסקבה עם בת-זוגו, פרופ' עליזה שנהר-אלרעי, שכיהנה כשגרירת ישראל שם. גם ברוסיה התעניין בחינוך הרפואי ובסוגיות האתיות הקשורות ברפואה. לאחר פרישתו מניהול המחלקה מונה אלרֹעי לנציב תלונות הציבור של בית החולים והוא מילא תפקיד זה עד לפטירתו הפתאומית ב-31 במרץ 2007. בתו היא ד"ר שרון אלרעי פרייס. אחת לשנה מעניקה הפקולטה לרפואה של הטכניון פרס על שמו של פרופ' אלרעי למרצה המצטיין. במלאת עשר שנים לפטירתו של אלרעי, ב-31 במרץ 2017 ערכה הפקולטה לרפואה על שם רפפורט, בטכניון, יום עיון לזכרו של אלרעי, אורי דרומי, הרופא שהקשיב לחוליו, באתר הארץ, 29 באפריל 2007 אתר "Billiongraves" פנאומולוג - רופא למחלות ריאה פרופ' גדעון אלרעי ההסתדרות הרפואית בישראל, אתר הר"י יום עיון לזכרו של הפרופ' גדעון אלרעי - הפקולטה לרפואה על שם רפפורט, הטכניון
סנטו אנדרה (כדורגל)

סנטו אנדרה הוא מועדון כדורגל ברזילאי המייצג את העיר סנטו אנדרה שבברזיל. המועדון משחק בליגה הרביעית של ברזיל. המועדון הוקם ב-18 בספטמבר 1967 תוך רצון תושבי העיר להקים קבוצת כדורגל מקצוענית מקומית. המשחק הרשמי הראשון התקיים נגד סנטוס ב-8 באפריל 1968. בשנת 2003 הקבוצה העפילה לליגת המשנה הברזילאית. בשנת 2004 היא זכתה בגביע הברזילאי. בעקבות כך היא העפילה לגביע ליברטדורס. בעונת 2009 הקבוצה לראשונה העפילה לליגה העליונה, אך נשרה ממנה לאחר עונה בודדת. לאחר הצלחות אלו, היא ירדה לליגה השלישית ובשנת 2011 לליגה הרביעית. מדיה וקבצים בנושא סנטו אנדרה בוויקישיתוף אתר האינטרנט הרשמי של סנטו אנדרה ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.